Ab Adventu Domini usque ad Septuagesimam cantatur antiphona Mandatum novum et aliæ, deinde Caritas est summum bonum; in fine vero usque ad Natalem Domini dicitur antiphona Veni Domine visitare, a Nativitate usque ad Purificationem dicitur antiphona Hodie intacta virgo vel sic post octavas Nativitatis Maria intacta virgo. § A Septuagesima usque in Pascha dicuntur antiphona Rogabat Jesum et aliæ: in fine dicitur antiphona Maria ergo cum versu Dimissa sunt, si necesse fuerit. § A Pascha usque ad Adventum Domini dicuntur antiphonæ Postquam surrexit: in fine dicitur antiphona Christus resurgens usque ad Ascensionem Domini, infra octavas Ascensionis Domini dicitur antiphona O rex gloriæ, infra octavas Pentecostes dicitur Veni (202) Sancte Spiritus, alio vero tempore dicitur prædicta antiphona Maria ergo.